आर्सनल सात अंकले अगाडि
आर्सनलले इंग्लिस प्रिमियर लिगको शीर्ष स्थानमा सोमबार सात अंकको अग्रता लिएको छ । कतार विश्वकपपछिको आफ्नो पहिलो खेलमा आर्सनलले वेस्ट ह्यामलाई ३–१ ले हरायो । मिखेल आर्टेटाको युवा टिमले एक गोलले पछाडि रहेको स्थिति उल्टाएर इमिरेट्समा प्रभावशाली जित निकालेको हो ।
लन्डन — आर्सनलले इंग्लिस प्रिमियर लिगको शीर्ष स्थानमा सोमबार सात अंकको अग्रता लिएको छ । कतार विश्वकपपछिको आफ्नो पहिलो खेलमा आर्सनलले वेस्ट ह्यामलाई ३–१ ले हरायो । मिखेल आर्टेटाको युवा टिमले एक गोलले पछाडि रहेको स्थिति उल्टाएर इमिरेट्समा प्रभावशाली जित निकालेको हो ।वेस्ट ह्यामले सेड बेनराहमको गोलले पहिलो हाफमा अग्रता लिएयता आर्सनलका लागि बुकायो साका, ग्याब्रिएल मार्टिनेल र एडवार्ड एनकेटेहले गोल गरे । यो जितपछि आर्सनलको १५ खेलबाट ४० अंक भएको छ । न्युकासल युनाइटेड ३३ खेलबा दोस्रो स्थानमा छ र उसले अर्को खेलमा लेस्ट सिटीलाई सजिलै ३–० ले हरायो ।यस्तै, लिभरपुलले एस्टन भिल्लालाई ३–१ ले हराएर २५ अंकसहित छैटौं स्थानमा उक्लेको छ । अन्य खेलमा फुलहमले क्रिस्टल प्यालेसलाई ३–०, उल्भ्सले एभरटनलाई २–१ र ब्राइटनले साउथह्याम्पटनलाई ३–१ ले पराजित गर्‍यो । त्यस अगाडि ब्रेन्टफोर्ड र टोटनहमले २–२ को बराबरी खेलेका थिए । 